Tempulli Kumarakotam

Tempulli Kumarakottam është një tempull Hindu në Kanchipuram të shtetit indian Tamil Nadu. I është kushtuar Muruganit, zoti Hindu i luftës dhe djali i zotit Shiva dhe hyjneshës Parvati. Tempulli është gjithashtu i njohur si Tempulli Subramanyam Swamy dhe është ndërtuar nga Dinastia Pallava me shtesa të mëvonshme Chola në Arkitekturën Dravidiane, megjithatë në formën e tij të tanishme tempulli i vjetër u rindërtua në vitin 1915. Vendndodhja Tempulli Kumarakottam është i vendosur në rrugën kryesore Raja. Thuhet se formon një grup me Tempullin Ekambareswarar dhe Tempullin Kamakshi Amman por secili tempull ka identitetin e tij liturgjik. Tempulli i Muruganit është i vendosur midis tempujve të prindërve të tij – Tempulli Ekambareswarar kushtuar Shivës dhe Tempulli Kamakshi Amman kushtuar Kamakshit, një aspekt i Parvatit. Simbolikisht, kjo vendosje përfaqëson ikonografinë e Somaskandas, një aspektt i Shivës ku ai paraqitet me Muruganin dhe Parvatin. Murugani fëmijë është paraqitur i ulur midis prindërve të tij. Kjo paraqitje çon në kultin e Somaskandas. Të gjithë tempujt në Kanchipuram thuhet se i përkasin një familjeje të zgjeruar. Tempulli më i afërt hindu i Tempullit Kumarakottam është Tempulli Arulmigu Thirumagaraleeswar në Magaral. Veçoritë Tempulli, në formën e tanishme të rindërtuar, ka kullë tempullore (shikara) mbi shenjtëroren kryesore (garbhagriha), që është ndërtuar në granite dhe është në formën e një kubeje të quajtur chakravimanam (kubeja rrethore) që është një strukturë e periudhës Chola. Konsujt dhe kolonat me mbishkrime dekorojnë muret e tempullit. Tempulli ka dy prakaramë (korridore rrethore për ecjen rituale rreth shenjtërores) dhe shumë nga parivara devatat (hyjni familjare) janë vendosur në faltorëzet dytësore përreth tij. Imazhi qendror i Muruganit është i paraqitur në mënyrë unike si Brahma-Shasta, duke mbajtur një kamandalu (enë uji) dhe rruazat e Rudrakshas. Lingami i adhuruar nga Murugani është hyjnizuar në një faltore të veçantë brenda kompleksit të tempullit dhe është quajtur Devasenapatisar ose Senapatisvara. Domethënia fetare Legjenda e tempullit në Kandapuranam – versioni tamil i Skanda Puranas që është kryesisht e kushtuar për Muruganin (i njohur edhe si Skanda ose Kanda) – tregon se Murugani kishte burgosur këtu zotin-krijues, Brahma për injorancën e tij mbi Om-in, mantran një rrokshe sanskrite që është e shenjtë në Hinduizëm dhe që në këtë vend mer rolin e vetë krijuesit. Megjithatë, babai i Muruganit, Shiva e kishte urdhëruar atë ta lironte Brahmën. Kur Murugani e kuptoi gabimin e tij duke mos ju bindur udhëzimit të babait të tij, ai kreu një pendesë përpara në Lingami (simboli i Shivës), që për rrjedhojë u adhurua me emrin Devasenapatisar, që fjalë për fjalë do të thotë zoti që u adhurua nga Devasenapati (një epitet i Muruganit si kryekomandanti i zotave). Në një tjetër version thuhet se Brahma i penduar u liruan nga Shiva pasi ai adhuroi Muruganin pasi mësoi nga ai përuljen. Tempulli është një nga 21 tempujt madhor në Kanchipuram dhe është një qendër e rëndësishme pelegrinazhi. Shenjti Arunagirinathar ka kënduar hymne adhuruese për ikonën tempullore të Muruganit. Kandapuranami Kachiyapperi, një studiues i tamilishtes dhe sanskritishtes, ishte prift në Tempullin Kumarakottam. Ai hartoi tekstin Kandapuranami. Salla, Kandapurana Arangetra Mandapa (një pavjon i jashtëm) ku Kachiyapperi hartoi tekstin ekziston akoma në kompleksin tempullor. Tufa pallonjsh paraprijnë akoma dhe sot. Kachiyapperi e shkroi eposin në gjashtë këngë duke përfshirë 10,346 stanca. Besohet se rreshti i parë i stancas së parë u shkruan nga hyjnia mbrojtëse e Kachiyapperit, vetë Murugani. Hyjnia besohet gjithashtu se ka korrigjuar 100 stancat e shkruara nga prifti gjatë ditës. Poeti e mori kompozimin te zoti dhe e kopjoi. Edhe tani priftërinjtë në tempull janë pasardhës të Kachiyapperit. Festat Një festë popullore e mbajtur këtu është Skanda Shashti (në nëntor), ditën e gjashtë të gjysmës së ndritshme të muajit hënor të emërtuar sipas Muruganit, të njohur edhe si Skanda (Kanda në gjuhën tamile). Celebrimet mbahen në tempull gjatë muajit të Kartigait (nëntor–dhjetor) midis gjysmës së errët dhe gjysmës së ndritshme të Hënës, kur në tempull ndizen një numër shumë i madh fenerësh. Adhurimi në tempull është i programuar gjashtë herë në ditë. Në çdo muaj hënor në ditët e shfaqjes së yllit të Krittikas (sipas Kalendarit Hindu) në tempull mbahen festa, ku një mori adhuruesish i luten perëndisë. çdo tempull në Kanchipuram celebron festën Brahma, si Brahmotsavam, kur në orët e mëngjesit dhe të mbrëmjes mbahen procesionet e zotave. Shiko edhe Arkitektura Pallava Arkitektura Chola Arkitektura Dravidiane Tempulli hindu Lista e tempujve në Kanchipuram Referime Bibliografia Knapp, Stephen (1 janar 2009). Spiritual India Handbook. Jaico Publishing House. ISBN 978-81-8495-024-3. : Mungon ose është bosh parametri |language= (Ndihmë!) Michell, George (1 mars 1993). Temple Towns Of Tamil Nadu. Marg Publications. ISBN 978-81-85026-21-3. : Mungon ose është bosh parametri |language= (Ndihmë!) Pillai, M. S. Purnalingam (1904). A Primer of Tamil Literature. Ananda Press. : Mungon ose është bosh parametri |language= (Ndihmë!) Rao, A. V. Shankaranarayana (2001). Temples of Tamilnadu. Vasan Publications. : Mungon ose është bosh parametri |language= (Ndihmë!) Rao, P. V. L. Narasimha (2008). Kanchipuram: Land of Legends, Saints and Temples. Readworthy. ISBN 978-81-89973-54-4. : Mungon ose është bosh parametri |language= (Ndihmë!) Spuler, Bertold (1975). Handbook of Oriental Studies. BRILL. ISBN 978-90-04-04190-5. : Mungon ose është bosh parametri |language= (Ndihmë!)